Yevropada homilador ayolning Zika virusini yuqtirib olgani bilan bog‘liq ilk holat qayd etildi. Qayd etilishicha, bu ayol Ispaniyada yashaydi va u biroz vaqt muqaddam Zika virusi tarqalishni boshlagan Janubiy Amerika qit’asidagi Kolumbiyadan qaytgandi. Bundan oldinroq, Florida shtati gubernatori Rik Skott shtatning to‘rtta okrugida Zika virusi tufayli favqulodda holat joriy etgandi. Bundan tashqari, Dallas shahrida bu virus jinsiy aloqa orqali yuqishi qayd etilgan.